ช่วยสรุปเกี่ยวกับ "4 ปัญหา ที่ทำให้เงินเกษียณไม่เพียงพอ" ให้หน่อยค่ะ
1.) เริ่มเก็บเงินเพื่อการเกษียณช้าเกินไป คนส่วนใหญ่เริ่มเก็บเงินเพื่อใช้ในวัยเกษียณ เมื่อมีอายุประมาณ 40 ปี ทำให้เหลือระยะเวลาในการออมและลงทุนเพื่อใช้จ่ายวัยเกษียณเพียง 20 ปี เท่ากับระยะเวลาใช้จ่ายหลังเกษียณ (บนสมมุติฐานอายุเกษียณ 60 ปี และ อายุขัยเฉลี่ยที่ 80 ปี) ทำให้ต้องลงทุนในสินทรัพย์เสี่ยงในสัดส่วนสูงขึ้น เพื่อเร่งอัตราผลตอบแทน หรือเพิ่มเงินออมเพื่อวัยเกษียณซึ่งจะกระทบกับการใช้จ่ายในชีวิตประจำวันก่อนเกษียณ 2.) ประเมินค่าใช้จ่ายในวัยเกษียณต่ำเกินไป ค่าใช้จ่ายในวัยเกษียณ สามารถประเมินเบื้องต้นได้ประมาณ 60-70% ของค่าใช้จ่ายต่อเดือนในปีก่อนเกษียณ หรือประมาณ 50-70% ของเงินเดือนก่อนเกษียณ หรือในบางกรณีเราอาจประเมินจากความต้องการในการใช้ชีวิตหลังเกษียณตาม life style แต่สิ่งที่เรามักจะหลงลืมไม่ได้ประเมินค่าใช้จ่ายหรือ ประเมินไว้น้อยเกินไป เช่น ค่าใช้จ่ายในการท่องเที่ยว และกิจกรรมต่าง ๆ จากเวลาว่างที่มากขึ้น ค่ารักษาพยาบาลโดยเฉพาะในโรงพยาบาลเอกชน ทำให้เงินที่เตรียมไว้หมดก่อนสิ้นอายุ ซึ่งจะส่งผลกระทบกับการใช้ชีวิตในบั้นปลาย 3.) ออมเงินเพื่อวัยเกษียณน้อยเกินไป จากการประเมินค่าใช้จ่ายในวัยเกษียณน้อยเกินไปหรือ จากการประเมินความสามารถในการสร้างผลตอบแทนในระยะยาวมากเกินไป หรือประเมินอายุขัยต่ำเกินไป สำหรับจำนวนเงินที่เหมาะสมในการเก็บออมเพื่อใช้ในวัยเกษียณ ควรอยู่ที่ประมาณ 15-20% ของรายได้ในปัจจุบัน 4.) ความเข้าใจผิดเกี่ยวกับความเสี่ยงจากการลงทุน บางคนกลัวความผันผวนจากการลงทุน กลัวขาดทุนจากการลงทุนในหุ้น จึงหลีกเลี่ยงการลงทุนในหุ้นแล้วหันไปลงทุนในสินทรัพย์ที่ปลอดภัย (จากการขาดทุน) โดยไม่ได้คำนึงถึงผลตอบแทนที่ได้รับซึ่งน้อยกว่าเงินเฟ้อ เราสามารถใช้ระยะเวลาในการลงทุนและการจัดสัดส่วนการลงทุน (asset allocation) ช่วยลดความผันผวนจากการลงทุนในระยะสั้น และสามารถสร้างผลตอบแทนที่ดีในระยะยาวได้
4 ปัญหา ที่ทำให้เงินเกษียณไม่เพียงพอ
1. เริ่มเก็บเงินเพื่อการเกษียณช้าเกินไป ทำให้เหลือระยะเวลาการออมน้อยลง และมีความเสี่ยงสูงต่อสัดส่วนการลงทุนในสินทรัพย์
2. ประเมินค่าใช้จ่ายในวัยเกษียณต่ำเกินไป มักจะประเมินความต้องการใช้ชีวิตตาม life style แต่ประเมินค่าใช้จ่ายน้อยเกินไป จะมีผลกระทบต่อบั้นปลายชีวิต
3. ออมเงินเพื่อวัยเกษียณน้อยเกินไป อาจเก็บออมเงินเพื่อใช้ในวัยเกษียณไม่เหมาะสมหรือประเมินอายุขัยต่ำเกินไป
4. ความเข้าใจผิดเกี่ยวกับความเสี่ยงจากการลงทุน หลีกเลี่ยงการลงทุนในหุ้นเพราะกลัวขาดทุนหรือกลัวความผันผวนจากการลงทุน
การบริหารสินทรัพย์,การจัดการการเงินส่วนบุคคล